**Sajtóközlemény**

**A Hankook optimalizált gördülési ellenállású Ventus S1 evo 3 ev gumiabroncsokkal szereli fel a Volkswagen elektromos ID.Buzz modelljét**

* **A Volkswagen "Bulli" újraértelmezett ID. Buzz és „Cargo” furgonváltozata egyedi Hankook prémium gumiabroncsokkal van felszerelve**
* **A 18 és 21 colos méretet elsőrangú kényelem, nagy hatékonyság és példaértékű tapadás jellemzi**
* **A 21 colos csúcsminőségű gumiabroncs nagy teherbírású (HL) változatának azonos légnyomás mellett nagyobb a teherbírása, mint az XL változaté – anélkül, hogy ez a kényelem rovására menne**

**Neu-Isenburg, Németország, 2023. február 15.** – Az ikonikus „Bulli” alapján készülő ID. Buzz modellel a Volkswagen az elektromos korszak új trendalkotóját állította kerekekre. A tökéletes összcsomag kialakítása érdekében a wolfsburgi autógyártó nagy hangsúlyt fektet a Hankook prémium abroncsaira is. A választás a Ventus S1 evo 3 ev abroncsokra esett, amelyek kifejezetten az akkumulátoros járművek eredeti felszereléséhez készültek. Míg az ID. Míg a Buzz Cargo furgon kizárólag a 18 colos belépő abroncsokkal rendelhető, addig az ID. Buzz elektromos buszhoz a 21 colos változat is szerepel a kínálatban. Ebben a kombinációban mutatkozik be az első Hankook gyártmányú, HL terhelési indexszel rendelkező prémium személygépkocsi-gumiabroncs. A nagyjából két és fél éves fejlesztési szakasz egyik legkomolyabb kihívását az jelentette, hogy a VW ID.Buzz igen magas megengedett össztömege ellenére a személyautókra jellemző menetdinamikát is szem előtt kellett tartani a fejlesztés során.

„A Hankook és a Volkswagen immár sokéves, sikerekben gazdag együttműködésre tekinthet vissza. A VW ID. Buzz gumiabroncsainak fejlesztése egy újabb mérföldkő ebben az együttműködésben. Büszkék vagyunk rá, hogy ez a világszerte népszerű, ős-„Bulli”-ra emlékeztető jármű Hankook gumikon gördül ki a gyártóüzemből” – mondta Sanghoon Lee, a Hankook Tire Europe elnöke.

**Példaértékű gördülési ellenállás, súly, teherbírás és kényelem**

A Ventus S1 evo 3 ev 18 colos változatával a Hankook példaértékű, univerzális tulajdonságokkal rendelkező gumiabroncsokat szállít az ID. Buzz termékcsaládhoz. A kifejezetten elektromos járművek számára tervezett prémium gumiabroncs magabiztosan viszi át az útra az átlagon felüli hajtónyomatékot, ami az új Volkswagen ID. Buzz esetében elengedhetetlen feltétel, mivel a furgon önsúlya személygépkocsihoz illő menetdinamikával párosul.

A prémium gumiabroncsot ezenfelül kiváló stabilitás jellemzi. A Ventus S1 evo 3 ev robusztus abroncstestének alapja a speciális fejlesztésű, nagy teljesítményű szálból készült kétrétegű váz, amely tökéletesen ötvözi magában a stabilitás és a kis súly által nyújtott előnyöket. A Ventus S1 evo 3 ev önsúlya a méretéhez képest viszonylag csekély. Az alaposan átgondolt profilkialakítás további előnyöket rejt magában, és kiváló akusztikai kényelmet biztosít. Ennek eredményeként egyértelműen csökken az elektromos járművek egyébként is alacsony zajkibocsátása.

A Ventus S1 evo 3 ev másik jellemzője a nagyfokú kopásállóság, ami a kifejezetten nagy hajtónyomatékokra tervezett futófelület-keverék eredménye. A Ventus S1 evo 3 ev a gördülési ellenállás tekintetében is példamutatóan teljesíti a specifikációban szereplő előírásokat. A B-jelöléssel rendelkező hasonló Pneu gumiabroncshoz viszonyítva az A címkével ellátott gumiabroncs akkumulátortöltésenként akár 30 kilométerrel is megnövelheti a hatótávolságot.

A VW ID.Buzz számára készült 21 colos abroncs – a csökkentett oldalmagasság miatt – további, acél alapú megerősítéssel is rendelkezik a peremterületen, ami szintén jelentős mértékben növeli az oldalfal merevségét. Ez különösen dinamikus, közvetlen visszacsatolást biztosít kormányzás közben. A felnivédő csík aerodinamikailag optimalizált kontúrja szintén a 21 colos változat jellegzetessége, ami tovább növeli hatótávolságot.

**A Hankook első, HL kóddal rendelkező személygépkocsi-gumiabroncsa**

A Ventus S1 evo 3 ev HL 235/45 R21 104T XL és HL 265/40 R21 108T XL, az ID. Buzz modellekhez készült abroncsokkal a Hankook portfóliójában első ízben jelennek meg „HL” terhelési indexszel ellátott személygépkocsi-abroncsok. Háttér: A nagy teljesítményű, akkumulátoros hajtású személygépkocsik és SUV-k legújabb generációját a lényegesen nagyobb járműtömeg jellemzi. Ehhez olyan gumiabroncsokra van szükség, amelyek azonos levegőnyomás mellett lényegesen nagyobb teherbírásúak. A Hankook Ventus S1 evo 3 ev könnyedén megbirkózik ezzel a kihívással, így a VW ID. BUZZ korlátlanul át tudja vinni az útra az alacsony súlyponttal elősegített menetdinamikáját.

„A nagy teherbírású gumiabroncs kifejlesztésével a Hankook tovább bővíti eredeti felszereléseinek portfólióját. A nagyobb járműtömeghez igazodó abroncs, amely rendkívül fontos az e-furgonok számára, optimális módon támogatja a VW ID. Buzz menettulajdonságait” – magyarázza Klaus Krause, a Hankook Europe hannoveri műszaki központjának vezetője.

**SEALGUARD** **®**-**technológia: nyugodt utazás, defekt miatti megállások nélkül**

A VW ID.Buzz modellek 21 colos Ventus S1 evo 3 ev abroncsainak további kényelmi és biztonsági funkciója, hogy Hankook SEALGUARD ® tömítőanyaggal rendelkeznek, amely automatikusan   
lezárja az akár öt milliméter átmérőjű szúrásos defekteket is a gumiabroncs futófelületén.   
A SEALGUARD ®-nak köszönhetően még akkor is folytatható az utazás, ha például egy szög kiszúrja a gumiabroncsot. A SEALGUARD ®-dal rendelkező járművekben tehát már nem kell pótkereket vagy defektjavító készletet szállítani, ami azt jelenti, hogy nagyobb hely áll rendelkezésre a csomagtérben, valamint kisebb lesz a súly, és elkerülhető az adott esetben veszélyes kerékcsere az út szélén. A Hankook SEALGUARD ® technológiájával felszerelt abroncsok a biztonsági előnyeik mellett továbbra is a megszokott kényelmi szintet kínálják, mivel alapvető felépítésük nem különbözik a SEALGUARD ® nélküli abroncsoktól.

|  |  |  |  |
| --- | --- | --- | --- |
| **A Volkswagen ID.Buzz modelljei számára készült Hankook gumiabroncsok méreteinek áttekintése** | | | |
| **Méret** | **Típus** | **Technológia** | **Profil** |
| 235/60 R18 103T | Nyári, VA |  | Hankook Ventus S1 evo 3 ev |
| 255/55R18 105T | Nyári, HA |  | Hankook Ventus S1 evo 3 ev |
| HL 235/45 R21 104T XL | Nyári, VA, nem Cargo-ra | SEALGUARD® | Hankook Ventus S1 evo 3 ev |
| HL 265/40 R21 108T XL | Nyári, HA, nem Cargo-ra | SEALGUARD® | Hankook Ventus S1 evo 3 ev |
| *VA* = első tengely, *HA* = hátsó tengely | | | |

A 21 colos változat kizárólag az ID. BUZZ személygépkocsi-változata számára van fenntartva, és alapfelszereltségként Hankook SEALGUARD ® defektvédelmi technológiával van felszerelve.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (körversenyekhez/utcai versenyekhez/ralikhoz).

A Hankook Tire több mint 160 országba szállítja termékeit, és világszinten hozzávetőlegesen 20.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A gyártó további fióktelepeket működtet több európai országban, és a termékeit regionális forgalmazókon keresztül értékesíti más helyi piacokon. A cég a 2023-tól kezdődően a FIA ABB Formula E világbajnokság technikai partnerének és exkluzív gumiabroncs-beszállítójának számít a Gen3 esetében. A vállalat globális bevételének kb. 38 százalékát az európai piacokon és a FÁK országaiban realizált értékesítések adják. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is.

A Hankook Tire Magyarország Kft. rendelkezik az IATF 16949:2016. autóipari minőségirányítási, ISO 22301 üzletmenet-folytonossági és ISO 45001:2018. munkahelyi egészségvédelmi és biztonsági tanúsítványokkal. A Járműipar autóipari szakmai magazin valamint az Autószektor autós portál az Autós Nagykoalíció közreműködésével 2022-ben az “Év beszállítójának” választotta a magyarországi abroncsgyárat.

További információ: [www.hankooktire-mediacenter.com](http://www.hankooktire-mediacenter.com) és [www.hankooktire.com](http://www.hankooktire.com)

|  |  |  |  |
| --- | --- | --- | --- |
| **Kapcsolat:**  **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | | |
| **Roy Katalin**  kommunikációs vezető  [roykatalin@hankookn.com](mailto:roykatalin@hankookn.com)  +36-25/556-114 | **Pacsirszky Attila**  kommunikációs szakértő  [pacsirszky@hankookn.com](mailto:pacsirszky@hankookn.com)  +36-25/556-091 | **Vercz Vivien**  kommunikációs asszisztens  [vercz.vivien@hankookn.com](mailto:vercz.vivien@hankookn.com)  +36-25/556-009 | **Tóth Alexandra**  kommunikációs szakértő  [alexandra.toth@hankookn.com](mailto:alexandra.toth@hankookn.com)  +36-25/556-096 |